IZVEDBENA UREDBA KOMISIJE (EU) 2021/619

z dne 15. aprila 2021

o spremembi izvedbenih uredb (EU) 2020/2235, (EU) 2020/2236 in (EU) 2021/403 glede prehodnih določb za uporabo veterinarskih spričeval, veterinarskih/uradnih spričeval in uradnih spričeval

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali (Pravila o zdravju živali) (1) ter zlasti člena 146(2), točke (a) prvega pododstavka člena 156(2) ter členov 162(5), 168(4), 213(2), 224(4), 238(3) in 239(3) Uredbe,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (2) ter zlasti člena 90, člena 126(3) in točke (f) prvega pododstavka člena 134 Uredbe,

ob upoštevanju naslednjega:

(1) Izvedbene uredbe Komisije (EU) 2020/2235 (3), (EU) 2020/2236 (4) in (EU) 2021/403 (5) določajo vzorce veterinarskih spričeval, veterinarskih/uradnih spričeval in uradnih spričeval, ki morajo biti priloženi pošiljkam živali in blaga pri premikih znotraj Unije in pri vstopu v Unijo.

(2) Da bi olajšali prehod na uporabo novih veterinarskih spričeval in veterinarskih/uradnih spričeval za premike pošiljk znotraj Unije in med državami članicami ter omogočili ustrezno usposabljanje izvajalcev dejavnosti in osebja pristojnih organov v vseh državah članicah, je treba določiti prehodno obdobje, v katerem bi morali imeti pristojni organi v državah članicah možnost uporabljati spričevala, izdana v skladu z zakonodajo, ki se uporablja pred datumom začetka uporabe izvedbenih uredb (EU) 2020/2235, (EU) 2020/2236 in (EU) 2021/403.

(3) Izvedbena uredba (EU) 2020/2235 določa prehodno obdobje za vstop pošiljk proizvodov živalskega izvora, sestavljenih proizvodov, kalčkov, namenjenih za prehrano ljudi, in semen, namenjenih za proizvodnjo kalčkov za prehrano ljudi, ki jim je priloženo ustrezno spričevalo, izdano v skladu z vzorci iz Uredbe Komisije (EU) št. 28/2012 (6) in Izvedbene uredbe Komisije (EU) 2019/628 (7), v Unijo. Zato bi bilo treba zaradi pravne varnosti pojasniti trajanje prehodnega obdobja za uporabo takih spričeval.

(4) Izvedbena uredba (EU) 2020/2235 razveljavlja Uredbo Komisije (ES) št. 599/2004 (8) z učinkom od 21. aprila 2021. Navedena uredba določa usklajene vzorce spričeval za premike pošiljk živali in blaga znotraj Unije. Poleg tega navedena uredba določa združljivost usklajenih vzorcev spričeval s sistemom TRACES (Trade Control and Expert System) ter olajšuje sistem potrjevanja spričeval in obveščanja o premikih takih pošiljk znotraj Unije. Da se omogoči nadaljnja uporaba spričeval, izdanih v skladu z zakonodajo, ki se uporablja pred 21. aprilom 2021, v sistemu TRACES, bi bilo treba spremeniti datum razveljavitve navedene uredbe zaradi konca prehodnih obdobij v izvedbenih uredbah (EU) 2020/2236 in (EU) 2021/403, kakor sta spremenjeni s to uredbo.

(5) Izvedbena uredba (EU) 2020/2236 določa prehodno obdobje za vstop pošiljk vodnih živali in proizvodov živalskega izvora iz vodnih živali, ki jim je priloženo ustrezno veterinarsko spričevalo, izdano v skladu z Uredbo Komisije (ES) št. 1251/2008 (9), v Unijo. Zato bi bilo treba zaradi pravne varnosti pojasniti trajanje prehodnega obdobja za uporabo takih spričeval.

(6) Da bi pristojnim organom olajšali potrebne ureditve za zagotovitev skladnosti z Izvedbeno uredbo (EU) 2020/2236 pri premikih pošiljk vodnih živali in proizvodov živalskega izvora iz vodnih živali znotraj Unije, bi bilo treba uvesti prehodno obdobje, med katerim je lahko pošiljkam priloženo ustrezno veterinarsko spričevalo, izdano v skladu z Uredbo (ES) št. 1251/2008.

(7) Izvedbena uredba (EU) 2021/403 določa prehodno obdobje za vstop pošiljk kopenskih živali in njihovega zarodnega materiala, ki jim je priloženo ustrezno spričevalo, izdano v skladu z vzorci iz uredb Komisije (ES) št. 798/2008 (10) in (EU) št. 206/2010 (11), izvedbenih uredb Komisije (EU) št. 139/2013 (12) in (EU) 2018/659 (13), Odločbe Komisije 2006/168/ES (14) in Sklepa Komisije 2010/472/EU (15) ter v skladu z izvedbenimi sklepi Komisije 2011/630/EU (16), 2012/137/EU (17) in (EU) 2019/294 (18), v Unijo. Zato bi bilo treba zaradi pravne varnosti pojasniti trajanje prehodnega obdobja za uporabo takih spričeval.

(8) Da bi pristojnim organom olajšali potrebne ureditve za zagotovitev skladnosti z Izvedbeno uredbo (EU) 2021/403 pri premikih pošiljk kopenskih živali in njihovega zarodnega materiala med državami članicami, bi bilo treba uvesti prehodno obdobje, med katerim je lahko pošiljkam priloženo ustrezno spričevalo, izdano v skladu z direktivami Sveta 64/432/EGS (19), 88/407/EGS (20), 89/556/EGS (21), 90/429/EGS (22), 91/68/EGS (23), 92/65/EGS (24), 2009/156/ES (25) in 2009/158/ES (26) ter v skladu s Sklepom Komisije 2010/470/EU (27).

(9) Ker se izvedbene uredbe (EU) 2020/2235, (EU) 2020/2236 in (EU) 2021/403 začnejo uporabljati 21. aprila 2021, bi se morala tudi ta uredba uporabljati od navedenega datuma.

(10) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Sprememba Izvedbene uredbe (EU) 2020/2235 Člen 35 Izvedbene uredbe (EU) 2020/2235 se nadomesti z naslednjim: „Člen 35 Prehodne določbe 1. Pošiljke proizvodov živalskega izvora, sestavljenih proizvodov, kalčkov, namenjenih za prehrano ljudi, in semen, namenjenih za proizvodnjo kalčkov za prehrano ljudi, ki jim je priloženo ustrezno spričevalo, izdano v skladu z vzorci iz Uredbe (EU) št. 28/2012 in Izvedbene uredbe (EU) 2019/628, se do 20. oktobra 2021 sprejmejo za vstop v Unijo, če je oseba, pooblaščena za podpis spričevala v skladu z navedeno uredbo in navedeno izvedbeno uredbo, spričevalo podpisala pred 21. avgustom 2021. 2. Usklajeni vzorec spričevala za premike znotraj Unije iz Uredbe (ES) št. 599/2004 se do 17. oktobra 2021 sprejme za premike znotraj Unije. 3. Sklicevanja na določbe razveljavljenih aktov iz spričeval in iz Priloge k Uredbi (ES) št. 599/2004 se štejejo kot sklicevanja na ustrezne nadomestne določbe in se berejo v skladu s korelacijsko tabelo, kot je primerno.“

Člen 2 Sprememba Izvedbene uredbe (EU) 2020/2236 Člen 10 Izvedbene uredbe (EU) 2020/2236 se nadomesti z naslednjim: „Člen 10 Prehodne določbe 1. Pošiljke vodnih živali in proizvodov živalskega izvora iz vodnih živali, ki jim je priloženo ustrezno veterinarsko spričevalo, izdano v skladu vzorcem iz Uredbe (ES) št. 1251/2008, se do 20. oktobra 2021 sprejmejo za vstop v Unijo, če je uradni inšpektor veterinarsko spričevalo podpisal pred 21. avgustom 2021. 2. Pošiljke vodnih živali in proizvodov živalskega izvora iz vodnih živali, ki jim je priloženo ustrezno veterinarsko spričevalo, izdano v skladu z vzorcem iz Uredbe (ES) št. 1251/2008, se do 17. oktobra 2021 sprejmejo za premike znotraj Unije. 3. Sklicevanja na določbe razveljavljenih aktov iz spričeval se štejejo kot sklicevanja na ustrezne nadomestne določbe in se berejo v skladu s korelacijsko tabelo, kot je primerno.“

Člen 3 Sprememba Izvedbene uredbe (EU) 2021/403 Člen 27 Izvedbene uredbe (EU) 2021/403 se nadomesti z naslednjim: „Člen 27 Prehodne določbe 1. Pošiljke kopenskih živali in njihovega zarodnega materiala, ki so jim priložena ustrezna spričevala, izdana v skladu z vzorci iz uredb (ES) št. 798/2008 in (EU) št. 206/2010, izvedbenih uredb (EU) št. 139/2013 in (EU) 2018/659, Odločbe 2006/168/ES in Sklepa 2010/472/EU ter v skladu z izvedbenimi sklepi 2011/630/EU, 2012/137/EU in (EU) 2019/294, se do 20. oktobra 2021 sprejmejo za vstop v Unijo, če je oseba, pooblaščena za podpis spričevala v skladu z navedenimi uredbami, navedenimi izvedbenimi uredbami, navedeno odločbo in navedenimi sklepi, spričevalo podpisala pred 21. avgustom 2021. 2. Pošiljke nekaterih kategorij kopitarjev, ki jim je priloženo ustrezno spričevalo, izdano v skladu z vzorci iz direktiv Sveta 64/432/EGS (*1) in 91/68/EGS (*2), Direktive 92/65/EGS in Direktive Sveta 2009/156/ES (*3), se do 17. oktobra 2021 sprejmejo za premike med državami članicami. 3. Pošiljke nekaterih kategorij ptic in njihovega zarodnega materiala, ki jim je priloženo ustrezno spričevalo, izdano v skladu z vzorcem iz Direktive Sveta 2009/158/ES (*4), se do 17. oktobra 2021 sprejmejo za premike med državami članicami. 4. Pošiljke nekaterih vrst zarodnega materiala goveda, ki jim je priloženo ustrezno spričevalo, izdano v skladu z vzorci iz direktiv 88/407/EGS in 89/556/EGS, se do 17. oktobra 2021 sprejmejo za premike med državami članicami. 5. Pošiljke nekaterih vrst zarodnega materiala ovc in koz, ki jim je priloženo ustrezno spričevalo, izdano v skladu z vzorcem iz Sklepa 2010/470/EU, se do 17. oktobra 2021 sprejmejo za premike med državami članicami. 6. Pošiljke nekaterih vrst zarodnega materiala prašičev, ki jim je priloženo ustrezno spričevalo, izdano v skladu z vzorci iz Direktive 90/429/EGS in Sklepa 2010/470/EU, se do 17. oktobra 2021 sprejmejo za premike med državami članicami. 7. Pošiljke nekaterih vrst zarodnega materiala enoprstih kopitarjev, ki jim je priloženo ustrezno spričevalo, izdano v skladu z vzorcem iz Sklepa 2010/470/EU, se do 17. oktobra 2021 sprejmejo za premike med državami članicami. 8. Pošiljke nekaterih kategorij čebel, ki jim je priloženo ustrezno spričevalo, izdano v skladu z vzorcem iz Direktive 92/65/EGS, se do 17. oktobra 2021 sprejmejo za premike med državami članicami. 9. Pošiljke nekaterih kategorij kopenskih živali in nekaterega njihovega zarodnega materiala, ki jim je priloženo ustrezno spričevalo, izdano v skladu z vzorcem iz Direktive 92/65/EGS, se do 17. oktobra 2021 sprejmejo za premike med državami članicami. 10. Sklicevanja na določbe razveljavljenih aktov iz spričeval se štejejo kot sklicevanja na ustrezne nadomestne določbe in se berejo v skladu s korelacijsko tabelo, kot je primerno.

Člen 4 Začetek veljavnosti in uporaba Ta uredba začne veljati tretji dan po objavi v Uradnem listu Evropske unije. Uporablja se od 21. aprila 2021.

Ta uredba je v celoti zavezujoča in se neposredno uporablja v vseh državah članicah. V Bruslju, 15. aprila 2021 Za Komisijo predsednica Ursula VON DER LEYEN

(1) UL L 84, 31.3.2016, str. 1.

(2) UL L 95, 7.4.2017, str. 1.

(3) Izvedbena uredba Komisije (EU) 2020/2235 z dne 16. decembra 2020 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval, vzorcev uradnih spričeval in vzorcev veterinarskih/uradnih spričeval za vstop pošiljk nekaterih kategorij živali in blaga v Unijo in njihove premike znotraj Unije, uradne potrditve takšnih spričeval ter o razveljavitvi Uredbe (ES) št. 599/2004, izvedbenih uredb (EU) št. 636/2014 in (EU) 2019/628, Direktive 98/68/ES ter odločb 2000/572/ES, 2003/779/ES in 2007/240/ES (UL L 442, 30.12.2020, str. 1).

(4) Izvedbena uredba Komisije (EU) 2020/2236 z dne 16. decembra 2020 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval za vstop pošiljk vodnih živali in nekaterih proizvodov živalskega izvora iz vodnih živali v Unijo ter njihove premike znotraj Unije, in uradnega potrjevanja navedenih spričeval ter o razveljavitvi Uredbe (ES) št. 1251/2008 (UL L 442, 30.12.2020, str. 410).

(5) Izvedbena uredba Komisije (EU) 2021/403 z dne 24. marca 2021 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval in vzorcev veterinarskih/uradnih spričeval za vstop pošiljk nekaterih kategorij kopenskih živali in njihovega zarodnega materiala v Unijo ter njihove premike med državami članicami, glede uradnega potrjevanja navedenih spričeval ter o razveljavitvi Sklepa 2010/470/EU (UL L 113, 31.3.2021, str. 1).

(6) Uredba Komisije (EU) št. 28/2012 z dne 11. januarja 2012 o določitvi zahtev za certificiranje uvoza in tranzita skozi Unijo za nekatere sestavljene proizvode ter o spremembi Odločbe 2007/275/ES in Uredbe (ES) št. 1162/2009 (UL L 12, 14.1.2012, str. 1).

(7) Izvedbena uredba Komisije (EU) 2019/628 z dne 8. aprila 2019 o vzorcih uradnih spričeval za nekatere živali in blago ter o spremembi Uredbe (ES) št. 2074/2005 in Izvedbene uredbe (EU) 2016/759 v zvezi s temi vzorci spričeval (UL L 131, 17.5.2019, str. 101).

(8) Uredba Komisije (ES) št. 599/2004 z dne 30. marca 2004 o sprejetju usklajenega vzorca spričevala in inšpekcijskega poročila, povezanima s trgovino z živalmi in proizvodi živalskega izvora med državami članicami Skupnosti (UL L 94, 31.3.2004, str. 44).

(9) Uredba Komisije (ES) št. 1251/2008 z dne 12. decembra 2008 o izvajanju Direktive Sveta 2006/88/ES glede pogojev in zahtev v zvezi z izdajanjem spričeval za dajanje živali in proizvodov iz ribogojstva na trg in za njihov uvoz v Skupnost ter o določitvi seznama vektorskih vrst (UL L 337, 16.12.2008, str. 41).

(10) Uredba Komisije (ES) št. 798/2008 z dne 8. avgusta 2008 o določitvi seznama tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov v Skupnost in njihov tranzit skozi Skupnost, ter zahtevah za izdajanje veterinarskih spričeval (UL L 226, 23.8.2008, str. 1).

(11) Uredba Komisije (EU) št. 206/2010 z dne 12. marca 2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval (UL L 73, 20.3.2010, str. 1).

(12) Izvedbena uredba Komisije (EU) št. 139/2013 z dne 7. januarja 2013 o pogojih zdravstvenega varstva živali pri uvozu nekaterih ptic v Unijo in pogojih za karanteno teh ptic (UL L 47, 20.2.2013, str. 1).

(13) Izvedbena uredba Komisije (EU) 2018/659 z dne 12. aprila 2018 o pogojih za vstop v Unijo živih enoprstih kopitarjev ter semena, jajčnih celic in zarodkov enoprstih kopitarjev (UL L 110, 30.4.2018, str. 1).

(14) Odločba Komisije 2006/168/ES z dne 4. januarja 2006 o uvedbi zahtev za zdravstveno varstvo živali in izdajanje veterinarskih spričeval za uvoz govejih zarodkov v Skupnost ter razveljavitvi Odločbe 2005/217/ES (UL L 57, 28.2.2006, str. 19).

(15) Sklep Komisije 2010/472/EU z dne 26. avgusta 2010 o uvozu semena, jajčnih celic in zarodkov ovc in koz v Unijo (UL L 228, 31.8.2010, str. 74).

(16) Izvedbeni sklep Komisije 2011/630/EU z dne 20. septembra 2011 o uvozu v Unijo semena domačih živali iz vrst govedi (UL L 247, 24.9.2011, str. 32).

(17) Izvedbeni sklep Komisije 2012/137/EU z dne 1. marca 2012 o uvozu semena domačih prašičev v Unijo (UL L 64, 3.3.2012, str. 29).

(18) Izvedbeni sklep Komisije (EU) 2019/294 z dne 18. februarja 2019 o določitvi seznama tretjih držav in ozemelj, odobrenih za uvoz psov, mačk in belih dihurjev v Unijo, ter vzorca veterinarskega spričevala za tak uvoz (UL L 48, 20.2.2019, str. 41).

(19) Direktiva Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (UL 121, 29.7.1964, str. 1977).

(20) Direktiva Sveta 88/407/EGS z dne 14. junija 1988 o zahtevah za zdravstveno varstvo živali, ki veljajo za promet med državami članicami Evropske skupnosti in za uvoz semena domačih živali iz vrst govedi (UL L 194, 22.7.1988, str. 10).

(21) Direktiva Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda (UL L 302, 19.10.1989, str. 1).

(22) Direktiva Sveta 90/429/EGS z dne 26. junija 1990 o zahtevah za zdravstveno varstvo živali, ki veljajo za promet znotraj Skupnosti in za uvoz semena domačih prašičev (UL L 224, 18.8.1990, str. 62).

(23) Direktiva Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (UL L 46, 19.2.1991, str. 19).

(24) Direktiva Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (UL L 268, 14.9.1992, str. 54).

(25) Direktiva Sveta 2009/156/ES z dne 30. novembra 2009 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (UL L 192, 23.7.2010, str. 1).

(26) Direktiva Sveta 2009/158/ES z dne 30. novembra 2009 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav (UL L 343, 22.12.2009, str. 74).

(27) Sklep Komisije 2010/470/EU z dne 26. avgusta 2010 o vzorcih veterinarskih spričeval za trgovino znotraj Unije s semenom, jajčnimi celicami in zarodki enoprstih kopitarjev, ovc in koz ter jajčnimi celicami in zarodki prašičev (UL L 228, 31.8.2010, str. 15).